Diari Oficial de la Generalitat Valenciana


Sumari del DOGV 5068, del 10-08-2005 (2005/8607)

Actuacions de juí verbal número 769/2002. Cèdula de notificació.
----------------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8607


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal número 769/2002. Cèdula de notificació. [2005/Q8607]
  
Procediment: assumpte civil 769/2002
  
Part demandant: Raquel Blanco Cordero
  
Part demandada: Amparo Álvarez Gómez
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 254/2004
  
València, 11 de novembre de 2004
  
Beatriz de la Rubia Comos, magistrada jutgessa del Jutjat de Primera Instància número 4 d'esta ciutat, ha vist les presents actuacions de juí verbal, sobre reclamació de quantitat, número 769/2002, promogudes per Raquel Blanco Cordero, representada per la procuradora Lourdes Bañón Navarro, assistida del lletrat Javier Ortiz Ruiz, contra Amparo Álvarez Gómez, declarada en rebel·lia pel fet de no comparéixer en actuacions.
  
Decisió
  
Que amb l'estimació íntegra de la demanda interposada per la representació processal de Raquel Blanco Cordero contra Amparo Álvarez Gómez, condemne la demandada a fer les reparacions que calguen a les instal·lacions de fontaneria del bany de l'immoble, a fi d'evitar les filtracions d'aigua al pis de sota, i s'acorda, si no les fa de manera voluntària, el que cal perquè ho execute l'actora amb càrrec a la demandada, i també condemne a indemnitzar l'actora en la quantitat de dos-cents quaranta-dos euros i seixanta-tres cèntims (242,63 €), més els interessos de la suma reclamada des de la present resolució, amb imposició a la demandada de les costes processals.
  
Notifiqueu la present cèdula a les parts, i feu-los saber que esta no és ferma, ja que és susceptible de ser recorreguda en apel·lació. Este recurs, de què en tindrà coneixement l'Audiència Provincial, s'haurà de preparar davant este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que assenyala l'article 457.2 de la Llei 1/2000, d'Enjudiciament Civil.
  
Que el secretari expedisca un testimoniatge de la present resolució, el qual s'unirà a les actuacions en què es va dictar, i en porte l'original al llibre de sentències (d'acord amb el que disposa l'article 265 de la Llei Orgànica del Poder Judicial).
  
Esta és la meua sentència, jutjant en primera instància, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de data 12 de juliol de 2005, el jutge, de conformitat amb el que disposen els articles 156.4 i 164 i l'article 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i la publicació en el Diari Oficial de la Generalitat Valenciana per a portar a efecte la diligència de notificació de sentència.